Държавен вестник, бр. 84, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  84
Съдът или друг компетентен орган на замо­
лената договаряща страна при разглеждането 
на жалбите на лицата, посочени в алинея втора 
на този член, се ограничава до проверка на 
спазването на разпоредбите на този договор.
Член 24
Уведомяване за резултатите от производ­
ството по наказателното дело
Договарящите страни взаимно се уведо­
мяват за резултатите от производството по 
наказателното дело на екстрадираното лице. 
Въз основа на молба на замолената договаряща 
страна се изпраща и копие от окончателното 
решение по наказателното дело.
Член 25
Транзитно преминаване
Едната договаряща страна по молба на 
другата договаряща страна разрешава тран­
зитно преминаване през територията си на 
лице, предадено на другата договаряща страна 
от трета държава. Разрешение за транзитно 
преминаване не е необходимо, ако се използва 
въздушен транспорт без междинно кацане на 
територията на договарящата страна, през 
която се осъществява транзитът.
Молбата за транзитно преминаване се 
съставя и изпраща на замолената договаряща 
страна по реда, регламентиран в молбата за 
екстрадиция.
Замолената договаряща страна разглеж­
да молбата за транзитно преминаване във 
възможно най-кратък срок. Компетентните 
органи на договарящите страни във всеки 
конкретен случай съгласуват начина, маршрута 
и другите условия за транзита, включително 
условията за съпровождане на транспортирано­
то лице и наличието на съответни документи.
По време на транзитното преминаване 
замолената договаряща страна обезпечава 
задържането на транспортираното лице под 
стража и оказва необходимата помощ на пред­
ставителите на молещата договаряща страна, 
съпровождащи транспортираното лице.
В случай на непланирано кацане на въз­
духоплавателното средство договарящата 
страна, на чиято територия е извършено 
кацането, може въз основа на молба на 
представителите на другата договаряща 
страна, съпровождащи транспортираното 
лице, да го задържи под стража за 72 часа 
до получаване на молбата за транзитно 
преминаване, представена в съответствие 
с алинея първа на този член. Такава молба 
може да бъде предадена чрез електронни 
средства за предаване на данни. 
Р а з д е л  І V
ЗАКЛЮЧИТЕЛНИ РАЗПОРЕДБИ
Член 26
Уреждане на спорове 
В случай на възникване на спорове между 
договарящите страни относно тълкуването или 
прилагането на този договор те ще се стремят 
да уредят разногласията чрез консултации и 
преговори. При необходимост договарящите 
страни могат да създадат съвместна комисия 
за наблюдение на прилагането на този договор 
и уреждане на възможни разногласия.
Член 27
Отношение към други международни договори 
Разпоредбите на този договор не засягат 
правата и задълженията на договарящите 
страни, произтичащи от други международни 
договори, по които те са страни.
Член 28
Внасяне на допълнения и изменения
Договарящите страни по взаимно съгласие 
могат да правят допълнения и изменения в 
този договор с протоколи, които след влиза­
нето им в сила по реда, предвиден в чл. 29 от 
този договор, стават негова неразделна част.
Член 29
Влизане в сила
Този договор подлежи на ратификация и 
влиза в сила на тридесетия ден, следващ датата 
на размяна на ратификационните документи.
Член 30
Срок на действие и денонсиране
Този договор е безсрочен и прекратява 
действието си шест месеца след получаването 
от която и да е от договарящите страни на 
писмено предизвестие по дипломатически път 
за прекратяване на действието му.
Член 31
Действие във времето
Този договор се прилага и по отношение на 
деяния, извършени преди влизането му в сила.
Подписан в гр. Минск на 8 юли 2010 г. в 
два еднообразни екземпляра, всеки от които 
на български и руски език, като двата текста 
имат еднаква сила.
За Република България:	 За Република Беларус:
Маргарита Попова, 	
Виктор Голованов,
министър на 	
министър на
правосъдието	
правосъдието
11574